когана буххула жимма ара а боккхуш, аьтту ког сужудехь санна, пIелгаш къилбехьа дирзина а долуш Iад а буьтуш. ТIаккха шен ши куьг шен шина ност тIе а дуьлле, аьтту куьйган пIелгаш схьагулдеш хилла, хьажоран пIелг дIабахийтина а буьтуш, иза хьалаайбархьама,1 тIаккха цу пIелга тIехьожуш а хилла иза. ТIаккха, ша ташаххIуд дешна ваьлча салам луш хилла цо хIара а олуш: «Ассалму Iалайкум ва рохьматуллхI» - аьтту агIор а, «Ассалму Iалайкум ва рохьматуллхI» - аьрру агIор а. Цо шен корта дIаберзош хилла салам лучу хенахь, шен шина беснен кIайн меттиг тIехьа болчарна гучу хьоле кхаччалц, Делера уггар деза салават а, салам-маршалла а хуьлда цунна.